Бестужев-Марлинскай Александр Александрович

Бестужев-Марлинскай Александр Александрович (03.11.1797-19.07.1837) — суруйааччы, литэрэтиирэ кириитигэ, публицист, декабрист, масон (Хотугу уопсастыба чилиэнэ), Саха сиригэр көскө олорбут 13 декабристартан биирдэстэрэ.

Баай дворяннар кэргэннэригэр Петербуурга 1797 с. алтынньы 23 (сэтинньи 3) күнүгэр төрөөбүт.

Дьокуускайга 1827 сыл ахсынньы 24 күнүгэр М. И. Муравьев-Апостоллуун кэлбит. 1829 сыл бэс ыйыгар Хапхааска рядовой саллаатынан сулууспалыырга көҥүллээбиттэр. Атырдьах ыйын ортотугар Тбилисигэ тиийбит. Бастаан 41-с егердэр полкаларыгар, онтон Дербент гарнизонугар суулууспалаабыт.

1837 с. от ыйын 7 (19) күнүгэр Адлер Тумул чугаһыгар олохтоох чэркиэстэри кытта кыргыһыыга өлбүт.

 Аатын үйэтитии 
1957 сыллаахха Дьокуускайга урукку Стаханов уулуссатын кини аатынан ааттырга быһаарыы ылыныллыбыт. 2005 сыллаахха Бестужев-Марлинскай уонна Кальвица уулуссаларын быһа охсуһуутугар Декабристар сквердэрэ тэриллибитэ, 2006 сыл балаҕан ыйын 9 күнүгэр кини бүүһэ аһыллыбыта.

Категория:Дьон алпаабытынан
Категория:1797 сыллаахха төрөөбүттэр
Категория:Сэтинньи 3 күнүгэр төрөөбүттэр
Категория:1837 сыллаахха өлбүттэр
Категория:От ыйын 19 күнүгэр өлбүттэр